ભારતીય વાયુસેનાના માર્શલ અર્જન સિંહને સોમવારે સવારે દેશવાસીઓએ ભીની આંખે અંતિમ વિદાય આપી હતી. 16 સપ્ટેમ્બરના રોજ હૃદયરોગના હુમલાને કારણે અર્જન સિંહનું મૃત્યુ થયું હતું. અર્જન સિંહને હૃદયરોગનો હુમલો પડતા તેમને દિલ્હીની રિસર્ચ એન્ડ રેફરલ હોસ્પિટલમાં દાખલ કરવામાં આવ્યા હતા. આ દરમિયાન વડાપ્રધાન નરેન્દ્ર મોદી પણ તેમને જોવા પહોંચ્યા હતા. 98 વર્ષે મૃત્યુ પામેલા અર્જન સિંહને સોમવારે સવારે રાજકીય સન્માન સાથે અંતિમ વિદાય આપવામાં આવી હતી.